Georg Vedeler

Georg Ferdinand Vedeler (født 10. mars 1896 på Java, død 1967) var en norsk skipsingeniør. 

Vedeler tok artium som preseterist og eksamen fra NTH 1919 med innstilling til kongen, Master of Science-eksamen fra Massachusetts Institute of Technology 1923, og avla i 1946 dr.techn.-grad ved NTH. Han var sjefingeniør i rederiet Westfal-Larsen & Co. 1926–46, der han sluttet for å bli professor i skipsbygging ved NTH 1946–51. Han var administrativ direktør i Det Norske Veritas 1951–66.«Georg Vedeler» i Store norske leksikon på snl.no. Hentet 8. juni 2022 fra 

I mellomkrigstiden satt Vedeler i styret for Bergen Mekaniske Verksted mens diskusjonen gikk høyt om en gjenreisning av norsk skipsbygningsindustri ved økonomisk støtte fra stat og kommune.«Verkstedsaken», mappe 1406/1938, A-0155 arkivet etter finansrådmannen, Bergen byarkiv Vedeler påpekte at Sverige kom fordelaktig ut ved hjelp av moderne utstyr og rasjonelle metoder. I 1939 produserte hver norske verftsarbeider ti bruttotonn pr. år, der tallet for Sverige var 24 bruttotonn.Øyvind Telvik: «Det er dyrt å være fattig» UiB 1995 

I 1933 meldte Vedeler seg inn i Nasjonal Samling, og holdt 8. februar 1934 foredraget «Teknokrati og kvakksalveri».Vedelers foredrag «Teknokrati og kvakksalveri» Han meldte seg senere ut, trolig vinteren 1939/40, for i Nordisk Tidende, utgitt i USA 16. januar 1941 står en notis på side 2 med overskriften «Arrestasjoner i Bergen». Her står at Georg Vedeler var blant de arresterte, og at han «tidligere var fører for Nasjonal Samling i Bergen, men brøt med partiet for omtrent et aar siden.»«Arrestasjoner i Bergen», Nordisk Tidende I Bergen hadde NS og Høyre stilt fellesliste til stortingsvalget i 1933.Baard H. Borge: Nasjonal Samling i Bergen og Trondheim før og under krigen

Han ligger gravlagt på Ris kirkegård i Oslo.«Georg F. Vedeler», hanseater.no

 Referanser 

 Kilder 


Kategori:Norske skipsingeniører
Kategori:Professorer ved NTH
Kategori:Alumni fra NTNU
Kategori:Alumni fra MIT
Kategori:Medlemmer av Kungliga Ingenjörsvetenskapsakademien
Kategori:Fødsler i 1896
Kategori:Dødsfall i 1967